ბაბია-გურა
ბაბია-გურა (სლოვაკ. Babia Hora, პოლ. Babia Góra) — მთა კარპატებში, ბესკიდების უმაღლესი წერტილი. სიმაღლე 1725 მ. მდებარეობს პოლონეთისა და სლოვაკეთის საზღვარზე. აგებულია კრისტალური ქანებითა და ფიქლებით. გვხვდება რელიეფის მყინვარული ფორმები. შემოსილია წიფლისა და წიწვოვანი ტყით, მაღლა ალპური მდელოა. პოლონეთის ტერიტორიაზეა ბაბია-გურის ეროვნული პარკი. ბაბია-გურა პირველად მოხსენებულია იან დლუგოშის ქრონიკებში XV საუკუნეში.